אברהם המלאך

רבי אברהם המלאך (מכונה גם "הקדוש"<ref></ref>; ה'תק"א - י"ב בתשרי ה'תקל"ז; 1741–1776) היה בנו ותלמידו של המגיד ממזריטש. נכדו היה רבי ישראל פרידמן מרוז'ין אבי שושלת רוז'ין.

==קורות חייו==
רבי אברהם נישא והתאלמן בצעירותו ולאחר מכן נישא בשנית לגיטל בתו של רבי משולם פייבוש הורוביץ מקרמניץ (-כ' בכסלו תקל"ה) מחבר הספר 'משנת חכמים' על המשניות.

נקרא "המלאך" עקב קדושתו ופרישותו מהעולם במשך שנים בהן התבודד בעיירה פאסטוב הסמוכה לקייב, וחי שם בבדידות מבלי לראות פני איש. בעקבות בדידותו אף סירב למלא את מקום אביו. רבי שניאור זלמן מלאדי כינה רבו-חברו זה בתואר "הקדוש"<ref>"וכן שמעתי מהקדוש רבי אברהם בן הרב המגיד זכרונו לברכה". [https://www.hebrewbooks.org/pdfpager.aspx?req=16069&st=&pgnum=19 "תורה אור" פרשת בראשית דף ו עמוד א'].</ref>, "כי היה קדוש מרחם", וכך מקובל לקרוא את רבי אברהם בחסידות חב"ד<ref>"המפורסם בפולין בשם המלאך ובמדינתינו בשם הקדוש כי היה קדוש מרחם"- חיים מאיר היילמן, [https://www.hebrewbooks.org/pdfpager.aspx?req=3751&st=&pgnum=140 "בית רבי" עמוד ס"ב]. "רבינו הגדול היה לומד עם הקדוש"- רבי שלום דובער שניאורסון [https://hebrewbooks.org/pdfpager.aspx?req=60796&st=&pgnum=104 "תורת שלום" עמוד 82]. יוער, כי בדור הנוכחי, יש בחב"ד גם מי שמשתמשים בכינוי "המלאך".

</ref>.

כאשר למד רבי שניאור זלמן מלאדי אצל המגיד, היה, במצוות המגיד חברותא של רבי אברהם המלאך, הוא לימד את רבי אברהם "נגלה", ורבי אברהם לימד אותו "חסידות" ויש שראו ברבי שניאור זלמן תלמיד חבר של רבי אברהם המלאך.

כבנו של מנהיג החסידות כאב את ירידת האידיאה החסידית, ולכן פיתח יחד עם רעיו תלמידי אביו את רעיון הצדיק החסידי, שהפך לצינור להורדת שפע להמוני מאמיניו ולהעלאת תפילותיהם ובקשותיהם, וכסמכות מוסרית ומדריך רוחני. בספרו "חסד לאברהם" (צ'רנוביץ שנת ה'תרי"א) ניתן למצוא הרבה אזכורים למוטיב מרכזי זה, כאשר הוא קורא להמוני העם להתקשר אל הצדיק כאמצעי לביאת המשיח.

==צאצאיו== 
* (בנו) רבי שלום שכנא מפראהביטש, אביו של רבי ישראל מרוז'ין, מכונה "רבי שלום הגדול".
* (בנו) ר' ישראל חיים מלודמיר (חתן רבי שלמה מקרלין ובזיווג שני חתן רבי גדליה מליניץ).
** רבי דב בר מחווסטוב (חתנו של רבי משה זאב בן רבי אברהם דב מחמלניק (חתנו של התולדות יעקב יוסף) וחתן רבי צבי בן הבעל שם טוב).
**דבורה אשת רבי יחיאל מיכל מזוויהל.
* בתו בלומא אשת ר' יעקב רבינוביץ'.

==ציטוטים==
* "הכלל הוא שכל האדם צריך מקודם לשמוע בלבו, כמאמר, הלב שומע, ואחר כך ללמוד מה ששמע בלבו, וזהו "שְׁמַע יִשְׂרָאֵל" ". [מובא בקול הנבואה של הרב הנזיר, עמ' קל, הערה קסח].

==קישורים חיצוניים==
*[http://www.zadikim.com/index.asp?catID=17554&siteLang=3 ר' אברהם המלאך] באתר "אהלי צדיקים"
* 
* 
* רבי אברהם המלאך באתר הספרייה הלאומית [http://aleph.nli.org.il/acquire/covers/apache_media/7V5MDTA8B9ENN55V6FEE598XFFM1PK.jpg רבינו אברהם המלאך זי"ע ]- עלון שיצא מיוחד ליום הילולא
* [http://merhav.nli.org.il/primo_library/libweb/action/display.do?frbrVersion=2&tabs=detailsTab&ct=display&fn=search&doc=NNL_ALEPH003758092&indx=1&recIds=NNL_ALEPH003758092&recIdxs=0&elementId=0&renderMode=poppedOut&displayMode=full&frbrVersion=2&dscnt=0&vl(127845559UI0)=sub&vl(169492597UI1)=all_items&scp.scps=scope%3A%28NNL%29&tab=default_tab&dstmp=1430739512313&vl(freeText0)=%D7%90%D7%91%D7%A8%D7%94%D7%9D%20%D7%91%D7%9F%20%D7%93%D7%91%20%D7%91%D7%A8%2C%20%D7%9E%D7%9E%D7%96%D7%A8%D7%99%D7%A5%27%2C%201741-1776&vid=NLI&mode=Basic ערך רבי אברהם המלאך באתר הספרייה הלאומית של ישראל]
* 
* 

==הערות שוליים==

קטגוריה:תלמידי המגיד ממזריטש
קטגוריה:שושלת רוזין
קטגוריה:משפחת המגיד ממזריטש
קטגוריה:ילידי 1739
קטגוריה:נפטרים ב-1776